نروژین باشکندی اوسلودا ان چوخ ترجیح ائدیلن اوغلان اوشاغی آدلاری آراسین‌دا محمد بیرینجی سیرادا یئر آلدی.
نروژ ایستاتیستیک افیسینین یاییملادیغی راپورا گؤره، ۲۰۱۸ده دوغولان اوغلان اوشاقلارا ان چوخ محمد آدی وئریلدی.
راپور‌دا، محمد آدینین ۱۰ ایلدیر بیرینجی یئری قورودوغو، بو آدی لوکاس، فیلیپ و اولیورین تعقیب ائتدیگی قید اولوندو.
نروژ ایستاتیستیک افیسی سؤزچوسو یورگن اوورن، بو نتیجه‌لرین اوسلویا اؤزگو اولدوغونو، اؤلکه‌نین بوتونونو عکس ائتدیرمه‌دیگینی بیلدیردی.
اوسلو اهالی‌سینین یوزده ۸،۷سینی پاکیستان‌لی، سومالی‌لی، عراق‌لی و مراکش‌لیلرین اولوشدوردوغونا ایشاره ائد‌ن اوورن، مسلمان اهالینین ان چوخ محمد آدینا اوستونلوک وئردیگینی قید ائتدی.
محمد، ۲۰۱۷ده سوئدین مالمو شهرین‌ده ان چوخ قویولان آد اولارکن، بو ایل اینگیلتره و ولز‌ده ده ان چوخ ترجیح ائدیلن آدلار لیسته‌سین‌ده ۱۰.جو سیرادا یئر آلمیشدی.
